text: স্ত্রীকে হত্যার অভিযোগ, স্বামীর আত্নগোপন স্ত্রীকে হত্যার অভিযোগ, স্বামীর আত্নগোপন – Andolonerdak। আন্দোলনের ডাক
  স্ত্রীকে হত্যার অভিযোগ, স্বামীর আত্নগোপন
  সাজ্জাদ হোসেন সেতু	/ ৮৯	বার নিউজটি পড়া হয়েছে
  আপডেট টাইম : বৃহস্পতিবার, ২২ এপ্রিল ২০২১, ০৮:২০ অপরাহ্ন
  কুষ্টিয়ার কুমারখালীতে স্ত্রীর আগের বিয়ের কথা জেনে যাওয়ায় সুমি নামের এক গৃহবধুকে হত্যার অভিযোগ উঠেছে পাষন্ড স্বামীর বিরুদ্ধে। শশুড় বাড়িতে মোবাইল ফোনে আত্মহত্যার কথা জানিয়ে আত্নগোপন করেছে ঘাতক ঐ স্বামী।
  নিহত সুমীর পিতা আব্দুল হালিম জানান, ২০১৭ সালে কুমারখালী শিলাইদহ ইউনিয়নের কসবা গ্রামের মৃত আজমত আলীর ছেলে বাবলু ওরফে বাবুর সাথে তার মেয়ের বিয়ে হয়। বিয়ের সময় সুমীর প্রথম বিয়ের কথা গোপন রাখেন তারা। বিষয়টি কিছুদিন পর জানাজানি হলে বাবলু তার মেয়ের উপর নির্যাতন করতে থাকে।
  গত ২৪ নভেম্বর বাবলু তাকে ফোনে জানায় সুমীকে খুঁজে পাওয়া যাচ্ছে না। এই সংবাদ শুনে তার বড় ছেলেকে বাবলুর বাড়িতে পাঠান মেয়েকে খুঁজতে। খোঁজাখুঁজি করে না পাওয়া গেলে তিন বছরের নাতনীকে খোকসা গোপগ্রাম তাদের বাড়িতে নিয়ে আসে তার ছেলে।
  বৃহস্পতিবার সকালে তার জামাই বাবলু ফোনে আবার জানায় তার মেয়ে আত্মহত্যা করেছে। তিনি জানান তার মেয়েকে ২৪ নভেম্বর বাবলু মেরে ফেলেছে।
  এ বিষয়ে কুমারখালী থানার ভারপ্রাপ্ত কর্মকর্তা মো. মজিবুর রহমান জানান, বাবলু তার স্ত্রীর প্রথম বিয়ের বিষয়টি জানার পর থেকেই নির্যাতন করতো বলে এলাকাবাসী জানান ।
  বাবলুর মা মেয়ের বাড়ি থেকে বুধবার বাড়িতে এসে আজ বৃহস্পতিবার সকালে তার পাশের রুমের ঘরের আড়ার সাথে সুমীর ঝুলন্ত লাশ দেখতে পান। বাবলু পলাতক রয়েছে। তিনি জানান লাশ পোস্ট মর্টেম হবার পর জানা যাবে হত্যা না আত্মহত্যা।বর্তমানে অপমৃত্যু মামলা হয়েছে।